**Grup**

*Marin Sorescu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Traiau de mult timp impreuna

Si cam incepusera sa se repete:

El era ea,

Si ea era el,

Ea era ea

Si el era tot ea,

Ea era, nu era,

Si el era ele,

Sau cam asa ceva.

Dimineata mai ales,

Pana se alegeau bine,

Care cine mai este,

De unde si pana unde,

De ce asa si nu altminterea,

Trecea o groaza de timp,

Trecea timpul ca pe apa.

Voiau uneori chiar sa se sarute,

Dar isi dadeau seama la un moment dat,

Ca amandoi sunt ea,

Mai usor de repetat.

Atunci incepeau de spaima sa caste,

Un cascat de lana moale,

Care se putea si croseta

In felul urmator:

Una casca foarte atent

Si cealalta tinea ghemul.